text: UNIBOL Qhichwap musuq yachaqay sayachiku, kikin yuyay yachayninmanjina, unay pacha yachaykunanmanjina jatun yachaywasip yachaqayninta awariyta mask'an. Ajinamanta tukuy Qhichwa jallp'akunapi ayllu kaqkunata, tukuy mañayninta, ch'ampaykuna allinchayninta sunquchakuspa allincharinallankupaqpuni chantapis ayllukunap atiyninta t'ikaririchinapaq yachay kamayuq yuyaywan runanayanankupaq yuyanchakun. Chaywanpis Pachamamanchikpa chayaqiynin, waqaychiyninwan ima puquy llaqtakunata, llamk'ay wakichikunata t'inkichispa, mirayachiynintataq kutiririmuynintataq mask'an. Ajina kananpaq tukuy Jatun yachaywasip kayninta saphimanta, sunqunmantapacha watiqmanta pallayninta sayachikun, allin t'inkisqa simp'ayniyuq kananpaq qhichwa runap yachayninmantapacha, ayllukunap qutuchakuyninmantapacha, ayllkunap qhapaq puquchiyninmantapacha yuyayninkuta puraqyachispa CHAKANAMANTA qallarispa wakichikun, kaytataq Qhichwa runap yachay atiyninta Pachap tawa ñanninmajina rikuchin: MUNAY (ser/estar), YACHAY (saber), RUWAY (hacer) chanta ATIY (decidir).